# Aura (paranormaali)

### Wikipedia

Aura on parapsykologiassa ja New age -uskomuksissa väitetty elollisia olentoja ympäröivä energiakenttä. Jotkut ihmiset voivat väitteiden mukaan nähdä tai tuntea synnynnäisen kyvyn tai harjoituksen kautta. Usein auraa kuvaillaan moniväriseksi harsoksi tai munan muotoiseksi kentäksi, joka näkyy olennon ympärillä. Usein lasten väitetään näkevän auroja helpommin kuin aikuisten. Aurojen värit, tarkkuus ja muoto vaihtelevat eri yksilöstä ja ajankohdasta toiseen. Auroihin liitetään yleensä chakrat eli kehon energiakeskukset, joiden toimintakyvyn vaihtelut aiheuttavat muutoksia aurassa.

Auroista on arvioitu muun muassa persoonallisuutta sekä terveydentilaa. Selvänäkijoiden mukaan sairaudet voidaan havaita jopa kuukausia tai vuosia ennen niiden fyysistä ilmaantumista. Tsakrojen toimintaan pyritään vaikuttamaan muun muassa väriterapian, joogan ja meditaation avulla.

Modernissa New Agessa aurojen otaksutaan olevan elektromagneettisia kenttiä, jotka voidaan nähdä esimerkiksi kirliankuvauksen avulla. Joidenkin mukaan kenttien muodostamia värejä on mahdollista nähdä myös paljaalla silmällä. Jotkut ihmiset näkevät auroja myös migreenin, epilepsian tai näköhäiriöiden vuoksi.

Taikuri James Randi on vuosien ajan tarjonnut miljoona dollaria sille, joka voi todistettavasti havaita auran. Auran lukijan on tunnistettava, mikä hahmo kokeessa on oikea ihminen ja mikä nukke.

## [muokkaa] Katso myös

- Prana
- Ki-energia

## [muokkaa] Kirjallisuutta

- Selin, Risto (2001): Ihmeellinen maailma: Skeptikon tietosanakirja. Ursan julkaisuja 81. Helsinki: Tähtitieteellinen yhdistys Ursa. ISBN 952-5329-19-4

## [muokkaa] Aiheesta muualla

- Auras & Aura Colors in Meditation, Spiritual Healing & Psychic Reading
- Exercises to See Auras for Energy Awareness
- Aura Colours
- Skeptic's dictionary: Auras
- A selection of articles related to the human aura

## [muokkaa] Lähteet

- http://www.skepsis.fi/ihmeellinen/aura.html

Haettu osoitteesta http://fi.wikipedia.org../../../a/u/r/Aura_%28paranormaali%29.html

Luokat: Paranormaalit ilmiöt | Parapsykologia | New Age

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Česky
- Dansk
- Esperanto
- Español
- עברית
- Nederlands
- Polski
- Português
- Svenska